62020TO0037_INF
A Törvényszék (negyedik tanács) 2020. december 17‑i végzése – Egyesült Királyság kontra Bizottság
(T‑37/20. sz. ügy)
„Megsemmisítés iránti kereset – EMGA és EMVA – Keresetindítási határidő – Kezdet – Értesítés és közzététel – Menthető tévedés hiánya – Késedelem – Elfogadhatatlanság”
Eljárás – Keresetindítási határidők – Jogvesztés – Menthető tévedés – Fogalom – Terjedelem – Az EMGA és az EMVA terhére a tagállamok által kifizetett egyes kiadásokat az európai uniós finanszírozásból kizáró bizottsági határozat – Kézbesítés – A határozat utólagos közzététele a Hivatalos Lapban – Hatás hiánya – A felperes szolgálatainak szervezéséhez és működéséhez kapcsolódó kérdések – Hatás hiánya
(EUMSZ 263. cikk, hatodik bekezdés, és EUMSZ 297. cikk, második és harmadik bekezdés)
(lásd: 17–20. pont)
Tárgy
Az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) terhére a tagállamok által kifizetett egyes kiadásoknak az európai uniós finanszírozásból való kizárásáról szóló, 2019. október 30‑i (EU) 2019/1835 bizottsági végrehajtási határozatnak (HL 2019. L 279., 98. o.) az Egyesült Királyság által teljesített egyes kiadásokra vonatkozó részében történő megsemmisítése iránt az EUMSZ 263. cikk alapján benyújtott kérelem.
Rendelkező rész
1)
A Törvényszék a keresetet elutasítja.
2)
A Cseh Köztársaság és a Francia Köztársaság beavatkozási kérelméről már nem szükséges határozni.
3)
A Törvényszék Nagy Britannia és Észak Írország Egyesült Királyságát kötelezi a saját költségein felül az Európai Bizottság részéről felmerült költségek viselésére.
4)
A Cseh Köztársaság és a Francia Köztársaság maguk viselik a beavatkozási kérelmükkel kapcsolatban felmerült saját költségeiket.